A színek mágiája

Ki ne gyönyörködött volna már a felkelő nap ragyogó fényében tündöklő természetben. A sötétség és a csend falát áttörő teremtő sugárzásban, mely minden napfelkeltével egy új és reménytelibb nap esélyét jelenti mindnyájunknak. A harmat cseppek üveggyöngyei a szivárvány színeire bontják a napsugarakat és különös ragyogással és frissességgel hatják át a természetet és az ölelésében ringatódzó emberi lelket. A színek ilyenkor tobzódnak és az ember ebben a gyönyörű fényzuhatagban állva ráébred az ősi tudásra és arra, hogy a színeknek tényleg varázserejük van. A színek a fény által születnek meg, a sötétség fekete leple elfedi őket és elnyomja ragyogásukat. A fekete ezért nem szín, hanem a szín hiánya. A halál és a semmi a nagy üresség szimbóluma. Mégis milyen gyakran öltjük magunkra, különösen a fiatalok, elbújva, elrejtve csodás ragyogásukat a semmi rezgése mögé. A szürke is sokak kedvence, ami a rejtőzködés, hétköznapiság, a feltűnés kerülésének a színe. Egy kedves barátom nem régen arról beszélt nekem, hogy ha hivatalba megy ügyet intézni, mindig olyan ügyintézőt választ, akin zöld ruha van , ugyanis, ennek a színnek a látványa azzal a reménnyel tölti el, hogy ügyét empátiával kezelik, esetleges panaszát pedig orvosolják. Zöld a műtétek során viselt orvosi köpeny is, mert a zöld a gyógyítás színe. A reményt és a bizalmat fejezi ki, viselője pedig tudatosan vagy sem a megbízhatóságot kommunikálja a külvilág felé. Vannak intézmények ahol éppen ezért a zöld színt valamilyen formában logójukon valamint alkalmazottaik ruháján is megjelenítik, ezzel bizalmat ébresztve az ügyfelekben. Őseink tudatosan használták a színeket, öltözékük is ezt a tudatosságot fejezi ki. A zöld pántlika pl. a lányok hajában arról árulkodott, hogy még szabadok, de remélik, hogy eljön a fiú, akire várnak, valamint ,hogy termékenyek és befogadóak egy új életre. Kifejezője ez a szín, a szeretetnek is, hiszen szívcsakránk fő színei a zöld és a rózsaszín. A viseleteken megjelenő színekkel és motívumokkal üzeneteket küldtek egymásnak az emberek, elárulták korukat, jellemüket, hovatartozásukat, lelki adottságaikat az értő szem számára pedig ezekkel az olvasható vizuális eszközökkel közölték szavak nélkül, hogy kik ők valójában. Ha gazdagság vagy pénzvarázslást végeztek, akkor zöld színű gyertyát használtak a mágusok. A vörös mindig a tűzzel, meleggel, dinamizmussal kapcsolatos. Aktív és kissé erőszakos szín. Ezért nem ajánlják állás interjún megjelenő embereknek a vörös ruha viselését. A haragot is kifejezi és a szenvedélyt. A lángoló szerelem idején ezért a férfiak vörös rózsával fejezték ki rajongásukat az imádott hölgy iránt. Nagyon fontos, hogy a környezetünkben milyen színek jelennek meg, hiszen jólétünk, egészségünk múlik azon, hogy milyen rezgésekkel vesszük körül magunkat. Ami az egyik embernek jó és kellemes az a másikat irritálja esetleg. Ennek is meg van a maga oka, hiszen személyiségünk és érzelmeink skálája széles spektrumban jelenik meg aura terünkben és ezen belül alapszíneink híven képesek tükrözni személyiségünket. Az egész világunk fényből született a fény pedig nem más, mint energia, ennek az energiának a különböző rezgései a színek. Érzelmeink is energiák, így sokszínű lényként vagyunk jelen a földön. Az aranykorban az emberek nem szavakkal, hangokkal kommunikáltak, hanem egymás energiáiban olvastak, így a hazugság, alattomos sunyi magatartás lehetetlen volt. A látóknak nevezett emberek képesek érzékelni, vagy látni az aura színeit, bár ezek nem állandóak, mivel folytonos változásban vannak, ahogy fejlődik személyiségünk, és ahogy alakulnak az érzelmeink. Csodálatos azonban, hogy minden ember energetikai portréja megfesthető. Számtalan embernek festettem már ilyen lélek portrét, izgalmas örömteli, amikor visszajelzéseket kapok, hogy a képek működnek, gyógyítanak, vagy segítenek a tulajdonosának problémái megoldásában. A képre való ráhangolódás ugyanis gyógyító erővel is bír, bizonyítva ezzel a színek mágikus hatását, varázslatos erejét.

Mike Valéria Annamária Parapszichológus, lélekgyógyász arszamoda@gmail.com